OpenLLM-France/wikimedia huggingface dataset:
# Arthur Dove

Arthur Garfield Dove (Canandaigua, New York, 1880ko abuztuaren 2a - Humtington, 1946ko azaroaren 23a) estatubatuar margolaria izan zen.
Ilustratzaile komertziala izan zen ikasketak amaitu ondoren, eta 1907an Parisera joan zen bere lehen emaztearekin. Bertan, artista esperimental estatubatuarren talde batekin elkartu zen eta margolaritza-estilo berriekin harremanetan jarri zen.
1909an New Yorkera itzuli zen eta Alfred Stieglitz ezagutu zuen. Stieglitzen laguntzarekin, Dovek lehen margolan abstraktu estatubatuarrak egin zituen. Beste mezenas bat Duncan Phillips izan zen, The Phillips Collection bildumaren sortzailea.
Paisaia abstraktuak egin zituen, baita collage esperimentalak ere, teknika mistoak erabiliz.

## Iruditegia

* Arthur Dove, Nature Symbolized No. 2, c.1911, pastel on paper, 45.8 x 55 cm, Art Institute of Chicago
* Based on Leaf Forms and Spaces, 1911–12, pastel on unidentified support (galduta)
* Sails, 1911–12
* Dark Abstraction, 1917
* Thunderstorm, 1921
* Moon and Sea No. II (1923)
* Long Island (1925)
* Hand Sewing Machine, (1927)
* Moon, (1928)
* sole d'argento, (1929)
* Dogs Chasing Each Other, (1929)
* Clouds and Water, 1930, oil on canvas, 75.2 x 100.6 cm, Metropolitan Museum of Art
* Silver Ball, Barge, and Trees, (1930)
* Fishing boat, (1930)
* Moon, 1935, oil on canvas, 88.9 x 63.5 cm, National Gallery of Art, Washington DC
* Riflessi, (1935)
* Canandaigua Outlet (1937)
* Thunder Shower, (1940)
* 04 Percent, (1942)

## Kanpo estekak

* Datuak: Q709461
* Multimedia: Arthur Dove / Q709461
# Arthur Hailey

Arthur Hailey (Luton, 1920ko apirilaren 5a - Lyford Kay, New Providence, Bahamak, 2004ko azaroaren 24a) britainiar-kanadar eleberrigilea izan zen. Bigarren Mundu Gerrako pilotua izan zen eta 1947an Kanadara emigratu zuen. Hainbat best-seller idatzi zituen eta 38 hizkuntzatara itzulitako 170 milioi liburu saldu zituen. Haren liburuetan oinarritutako hainbat film egin ziren.

## Eleberriak

* The Final Diagnosis (1959)
* In High Places (1962)
* Hotel (1965)
* Airport (1968)
* Wheels (1971)
* The Moneychangers (1975)
* Overload (1979)
* Strong Medicine (1984)
* The Evening News (1990)
* Detective (1997)
* Datuak: Q249544
# Arthur Griffith

Arthur Griffith (irlanderaz Art Ó Griofa) (Dublin, 1872ko martxoaren 31 - Dublin, 1922ko abuztuaren 12a) irlandar lider abertzale edo nazionalista izan zen. Dáil Éireann-ean (Irlandar Legebiltzarra) biltzarkide, 1922ko Urtarriletik Abuzturako denboraldian. 1921an London-en Anglo-Irlandar Akordioa sinatu zuen Irlandar Ordezkaritzaren buru nagusia.Honen ondorio zuzenena Irlanda bitan zatikatzea izan zen.
1872ko martxoaren 31ean Dublinen jaio zen. 1899an United Irishman (Irlandar Elkartuak) aldizkariaren sortzailea izan zen, honetan irlandar idazle ospetsuenetarikoek parte hartu zutelarik, beharbada denen artean nabariena William Butler Yeats olerkaria. Griffith bera, bere editorialeen bidez United Irishman argitalpenaren literatur parte-hartzaile zuzena izan zen, beti ere irlandar autogobernuaren alde.
1902. urtean, etorkizun batean Sinn Fein alderdia bilakatuko zen erakunde bat sortu zuen. Irlanda autonomo baten aldekoa zen, baina ez Erresuma Batutik independientea.
Gaur egunez, Griffith-ek 1916ko Bazko Altxamenduan parte hartu zuenaren behin-behineko frogarik ez da existitzen. Hala eta guztiz, britaniarrek altxamenduaren babesle nagusienetakotzat jotzen zutenez Galesko Frongocheko barneratze zelaian gartzeleratu egin zuten, nahiz eta espetxeratze denboraldia laburra izan, gutxi gorabehera urte batekoa. Handik urte batetara bigarren aldiz espetxeratua izan zen inongo arrazoi legalik gabe eta soilik buruzagi abertzalea zelako argudioan oinarrituz.
1918ko Hauteskunde Orokorrak Sinn Féin-eko buru politikoak boterera eraman zituen, eta lehen Dáil edo Irlandako Biltzarrean biltzartzen ziren kideak orain Irlandako Legebiltzarreko kide berriak ziren. Hauek Éamon de Valera hautatu zuten herrialdearen lehendakari eta Griffith lehendakari-orde bezala. Britaniarren aurkako guda irekia behin-behinekoa zen.
Michael Collins-en zuzendaritzapean, irlandarrek britaniar gudarostearen aurka hasitako nekatze-guda eta gerrilak bere fruituak lortu zituen. Eta honela, 1921an britaniarrekin bakea bilatuko zuen ordezkaritzaren arduradun nagusia Griffith bilakatu zen, beti ere Irlandar Estatu Aske bat onartzeko baldintzarekin.
Nahiz eta 1922ko urtarrilean Griffith lehendakari bezala hautatua izan, boterean ongi finkatzeko ez zuen denborarik askorik izan. 1922ko abuztuaren 12an hil baitzen 50 urte zituelarik burmuin odoljario baten ondorioz. Handik gutxira irlandar guda zibil anker bat herrialdeaz erabat jabetuko zen.
* Datuak: Q342765
* Multimedia: Arthur Griffith / Q342765
# Anadyr

Anadyr (errusieraz: Ана́дырь; txuktxieraz: Кагыргын, Kagyrgyn), 1923 arte Novo-Mariinsk deitua, Errusiako hiria da, Ekialde Urruneko Barruti Federalean dagoen Txukotkako hiriburua. 2010ean 13.045 biztanle zituen.

## Geografia

Anadyr ibaiaren ahoan dago, Anadyrreko golkoan, Siberiako ekialde muturrean. 177°30'E meridianoan dagoenez, Anadyr ekialdeen dagoen Errusiako hiritzat hartzen da.

## Historia

Anadyr 1889ko abuztuaren 3an sortu zen Novo-Mariinsk izenarekin, eta Anadir izena hartu zuen 1923ko abuztuaren 5ean. 1965eko urtarrilaren 12an hiri estatusa jaso zuen.
1918an komuna bat sortu zen hirian, ekialdeko eskualdean eskumena zuena, eta 1919an Txukotkako iraultza-batzordea. 1920ko urtarrilaren 31an Iraultzaren kontrako eta zurien aldeko estatu-kolpe bat egon zen, eta iraultza-batzordekideak exekutatuak izan ziren.

## Klima

Anadyrrek klima azpiartikoa du, Dfc Köppen klima sailkapenaren arabera.
Datu klimatikoak (Anadyr) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 5.8 | 2.7 | 3.0 | 7.1 | 19.3 | 26.5 | 30.0 | 26.6 | 17.7 | 15.6 | 4.6 | 4.3 | 30.0 |
| Batez besteko tenperatura maximoa (°C) | −18.9 | −18.3 | −15.5 | −9.0 | 1.6 | 10.6 | 15.5 | 13.7 | 7.7 | −2.0 | −10.5 | −15.7 | −3.4 |
| Batez besteko tenperatura (ºC) | -22.6 | -21.9 | -19.1 | -12.7 | -1.4 | 6.9 | 12.1 | 10.5 | 4.9 | -4.6 | -13.6 | -19.3 | -6.7 |
| Batez besteko tenperatura minimoa (°C) | −26.2 | −25.4 | −22.7 | −16.4 | −4.4 | 3.2 | 8.6 | 7.3 | 2.0 | −7.1 | −16.7 | −22.8 | −10.1 |
| Erregistraturiko tenperatura minimoa (°C) | −46.8 | −44.7 | −42.1 | −39.6 | −28.2 | −7.6 | −1.2 | −4.3 | −11.8 | −28.2 | −38.8 | −45.2 | −46.8 |
| Pilatutako prezipitazioa (mm) | 45 | 40 | 33 | 23 | 13 | 18 | 34 | 44 | 33 | 26 | 34 | 41 | 384 |
| Euri egunak (≥ 1 mm) | 0.2 | 0.3 | 0.2 | 1 | 9 | 15 | 16 | 18 | 16 | 6 | 2 | 1 | 84.7 |
| Elur egunak (≥ 1 mm) | 18 | 17 | 15 | 16 | 15 | 2 | 0.1 | 0.3 | 5 | 18 | 19 | 17 | 142.4 |
| Eguzki orduak | 27.9 | 101.7 | 198.4 | 249.0 | 244.9 | 279.0 | 257.3 | 186.0 | 138.0 | 105.4 | 48.0 | 12.4 | 1848 |
| Hezetasuna (%) | 82 | 81 | 81 | 82 | 84 | 78 | 79 | 81 | 80 | 84 | 83 | 82 | 81 |
| Iturria (1): Погода и Климат ||||||||||||||
| Iturria (2): HKO ||||||||||||||

## Garraioa

Hiria Anadyrreko golkoko itsas portu garrantzitsua da, Bering itsasoan. Aireportu bat du Errusiako Ekialde Urruneko hirientzat, eta Mosku eta Khabarovsk bezalako hiriekin lotura egiten duena.

## Demografia

Eboluzio demografikoa :
| 1939 | 1959 | 1970 | 1979 | 1989 | 1996 | 2002 | 2007 | 2010 |
| 3.300 | 2.200 | 7.700 | 12.200 | 17.094 | 13.200 | 11.038 | 11.600 | 13.045 |

## Erreferentziak

* ↑ Euskaltzaindia. 157. araua. Europako hiriak. .
* ↑ «Всероссийская перепись населения 2010 года. Том 1 2010eko Errusiako erroldaren emaitzak, 1. liburukia» Gks.ru
* ↑ pogoda.ru.net. Погода и Климат - климат Анадыря. .
* ↑ HKO. Climatological Information for Anadyr', Russia. .

## Kanpo estekak

* Datuak: Q7978
* Multimedia: Anadyr / Q7978
# Anadón

Anadón Teruelgo udalerria da, Cuencas Mineras eskualdean dagoena.
2009ko urtarrilaren 1eko erroldaren arabera 20 biztanle zituen.

## Ikus, gainera

* Teruelgo udalerrien zerrenda

## Kanpo estekak

* Datuak: Q1645446
* Multimedia: Anadón / Q1645446
# Anadolu Efes S.K.

Anadolu Efes Spor Kulübü, lehen Efes Pilsen, saskibaloi talde istanbuldarra da. 1976an sortu zutenetik Turkiako talderik indartsuenetariko bat da Türkiye 1. Basketbol Ligian jokatzen duena. Bi aldiz irabazi du Euroliga.

## Palmaresa

* Euroliga: 2021, 2022
* Korać Kopa: 1996
* Turkiako Liga: 1979, 1983, 1984, 1992, 1993, 1994, 1996, 1997, 2002, 2003, 2004, 2005, 2009
* Turkiako Kopa: 1994, 1996, 1997, 1998, 2001, 2002, 2006, 2007, 2009
* Lehendakari Kopa: 1986, 1992, 1993, 1996, 1998, 2000, 2006
* Saporta Kopa: 1993 (Txapeldunordea)
* Suproliga: 2001 (Finalaurrekoak)

## Kanpo estekak

* Datuak: Q483738
* Multimedia: Anadolu Efes SK / Q483738
# Anadyr (ibaia)

Anadyr (errusieraz: Ана́дырь) Siberiako ipar-ekialdeko muturreko ibaia da, Errusiako Txukotka Barruti Autonomoa zeharkatzen duena. Anadyrko mendigunean du iturburua eta Bering itsasoko Anadyrko golkoan ahoa. 1.150 kilometro luze da eta 191.000 kilometro koadroko arroa drainatzen du. Semion Dezhniov esploratzailea 1648an iritsi zen Anadyr ibaiaren ahora.

## Hidrometria

Anadyr ibaiaren emaria 1958-1988 bitartean neurtu zen Snezjnojen. Ibaiak 106.000 kilometro koadroko eremua drainatua du gune horretan, arro osoaren % 55,5. Emari handiena ekainean du (4.980 m³/s), izotz urtzearen ostean, eta txikiena apirilean (23,3 m³/s).
Anadyr ibaiaren batezbesteko emariak (m³/s), Snezjnojen neurtuak Datuak: 1958 eta 1988 artean

## Erreferentziak

* 1 2 Anadyr ibaia Sobietar Entziklopedia Handia. Slovari.yandex.ru
* ↑ Anadyr at Snezjnoje R-arcticnet.sr.unh.edu

## Kanpo estekak

* Datuak: Q26390
* Multimedia: Anadyr River / Q26390
# Anadiplosi

Anadiplosi hitza grezieratik dator, ἀναδίπλωσις, “reduplicatio” latinez, “erreduplikazioa” euskaraz. Figura erretoriko hau hitzezko figura da eta, izenak adierazten duenez, hitzen errepikapenean datza: testu baten azken zatia hurrengoaren hasieran errepikatzen denean anadiplosia da. Esaterako: “Zikina da dirua. Dirurik ez dut horregatik”. Anadiplosiak jarraian erabiltzen direnean kateatzea deritzo. Xabier Altzibarren arabera “gai eta erritmo indargarri legez jokatzen du, solemnitatea, ebokazioa”.
Manuel Lekuonak euskal literaturan anadiplosi mota bat bereizi zuen eta bihurki izena eman zion.
Bitoriano Gandiagaren adibide bat:
          Eta ilun,
          orografia interesgarri baten zokondoetan,
          hidrografia-zain zartatuen ertzetan,
          ozeanografia irekiz bildutako lurretan,
          gizon ttikia hemen-han.
          Gizon ttikia hemen-han
dorreak eraikiz arra erdi zerurantz, zerurantz saltoka otetik otera.

## Erreferentziak

* ↑ 40. or.
* ↑ Ibidem.
* ↑ Adio, 125.or.

## Bibliografia

* Euskaltzaindia: Literatura terminoen hiztegia. Bilbo: 2008. 39-41.or. Xabier Altzibarren artikulua.
* Angelo Marchese eta Joaquín Forradellas: Diccionario de retórica, crítica y terminología literaria. Bartzelona: Ariel, 1982. 25.or.

## Kanpo estekak

* Euskaltzaindiaren Literatura Terminoen Hiztegia.
* Datuak: Q483690
# Andamiro

Andamiro Hego Koreako Seulen kokatutako enpresa bat da, "arcade" bideo-joko kontsoletarako pieza berrien fabrikazioan eta salmentan espezializatua. Gaur egun, Yong-Hwan Kimek zuzentzen du.
Errekonozimendu handia lortu zuen simulazio-jokoak sortzeagatik, batez ere Pump It Up dantza simulazio bideo-jokoa sortzeagatik, eta, geroago, American Roxor estatubatuarrarekin elkarlanean, beste dantza-simulatzaile baten sorkuntzan, In The Groove 2.

## Arcade makinak

* Winner's Wheel
* King of the Hammer
* Super Mashimaro
* Circle Circus
* Winning Shoot
* Dragon Punch
* Shoot it Up
* Hammer
* In the Groove 2
* Multi Net
* Bingo Show
* Sprinter World
* Last Call
* Pump It Up

## Kanpo estekak

* Datuak: Q489566
# Andarab barrutia

    Ez nahasi historikoki Andarab modura ezagutu den Banu hiriarekin.
Andarab barrutia Baghlan probintziaren hegoaldean dago, Afganistanen. 2004an, gutxi gorabehera 120,642 biztanle zituen Andarabek, tajikak guztiak. Bere hiriburua Andarab da. Andarab barrutia talibanek Kabul hartu ondoren Panjshir erresistentziak birkonkistatutako hiru barrutietako bat da.

## Erreferentziak

* ↑ «Wayback Machine» web.archive.org 2011-05-31 (Noiz kontsultatua: 2021-08-20).
* ↑ (Ingelesez) EDT, Darragh Roche On 8/20/21 at 11:09 AM. (2021-08-20). «Anti-Taliban resistance recaptures multiple areas as Afghans fight back» Newsweek (Noiz kontsultatua: 2021-08-20).

## Kanpo estekak

* Datuak: Q2376379
# Andover (Hego Dakota)

Andover Ameriketako Estatu Batuetako inkorporatutako herri bat da. Day konderrian dago, Hego Dakota estatuan. 66 biztanle ditu, 0,700092 kilometro koadroko azaleran banatuta.

## Ikus, gainera

* Day konderrian

## Kanpo estekak

* Datuak: Q1931231
* Multimedia: Andover, South Dakota / Q1931231
# Andover (Hampshire)

Andover, Ingalaterrako hegoaldean dagoen udalerri bat da, Hampshire konderrian.
2021ean 50.887 biztanle zituen.
* Datuak: Q492805
* Multimedia: Andover, Hampshire / Q492805
# Andover (Florida)

Andover Ameriketako Estatu Batuetako erroldak esleitutako leku bat da. Miami-Dade konderrian dago, Florida estatuan. 8.489 biztanle ditu, 4.661.978 kilometro koadroko azaleran banatuta.

## Ikus, gainera

* Miami-Dade konderria

## Kanpo estekak

* Datuak: Q492784
# Andover (Connecticut)

Andover Connecticuteko herri bat da. Tolland konderrian kokatua dago. 2010ean 3.303 biztanle zituen, 40,04 kilometro koadrotan banatuta.

## Ikus, gainera

* Tolland konderria

## Kanpo estekak

* Datuak: Q2446053
# Andover (Illinois)

Andover Illinoiseko herri bat da. Henry konderrian kokatua dago. 2010ean 578 biztanle zituen, 2,57 kilometro koadrotan banatuta.

## Ikus, gainera

* Henry konderria

## Kanpo estekak

* Datuak: Q2137443
# Andover (Iowa)

Andover Iowako hiri bat da. Clinton konderrian kokatua dago. 2010ean 103 biztanle zituen, 0,50 kilometro koadrotan banatuta.

## Ikus, gainera

* Clinton konderria

## Kanpo estekak

* Datuak: Q492806
# Andouillé-Neuville

Andouillé-Neuville (bretainieraz Andolieg-Kernevez) Ille eta Vilaine departamenduan dagoen Bretainiako udalerria da.

## Kanpo estekak

* Datuak: Q1030933
* Multimedia: Andouillé-Neuville / Q1030933
# Andovce

Andovce Eslovakiako udalerri bat da, Nové Zámkyko barrutian kokatuta. 10,78 km²ko azalera du eta 1434 biztanle 2017ko datuen arabera.

## Historia

Idatzizko lehen aipamena 1424. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q372067
* Multimedia: Andovce / Q372067
# Appetite for Destruction

Appetite for Destruction, Guns N' Roses taldearen lehenengo albuma da, 1987ko uztailaren 21ean kaleratu zuten Geffen Records diskografikaren bidez. 2001ean Rolling Stone aldizkariak egindako album hobeen zerrenda 61. postuan jarri zuen.
Album honetatik Guns N' Rosesen abesti arrakastatsuenak ateratzen dira: «Welcome to the Jungle», «Paradise City», eta «Sweet Child O' Mine». Album honek arrakasta izan zuen mundu osoan zehar eta 30 milioi unitate saldu ditu orain arte.

## Egileak

* Axl Rose: Ahotsa
* Slash: Gitarra printzipala eta gitarra erritmikoa
* Izzy Stradlin: Gitarra erritmikoa, gitarra printzipala, perkusioa eta koroak
* Duff McKagan: Baxua eta koroak
* Steven Adler: Bateria

## Kanpo estekak

* Datuak: Q270690
# Appiano sulla Strada del Vino

Appiano sulla Strada del Vino (alemanez: Eppan an der Weinstraße Italiako udalerri bat da. Bozen-Hego Tirolgo probintzia autonomoan kokatuta dago, Trentino-Adige Garaia eskualdean. 14.800 biztanle ditu, 59,45 kilometro koadroko azaleran banatuta.

## Mugakideak

Appiano sulla Strada del Vinok honako udalerri hauekin egiten du muga:
Andriano Caldaro sulla Strada del Vino Malosco Nals Ronzone Senale-San Felice/Unsere Liebe Frau im Walde-St. Felix Terlan Vadena Borgo d'Anaunia $^{(en)}$ Bolzano Fondo Sarnonico

## Kanpo estekak

* Datuak: Q252343
* Multimedia: Eppan an der Weinstraße / Q252343
# Appiano Gentile

Appiano Gentile Italiako udalerri bat da. Comoko probintzian kokatuta dago, Lombardia eskualdean. 7.686 biztanle ditu, 12,81 kilometro koadroko azaleran banatuta.

## Mugakideak

Appiano Gentilek honako udalerri hauekin egiten du muga:
Beregazzo con Figliaro Bulgarograsso Carbonate Castelnuovo Bozzente Guanzate Lurago Marinone Lurate Caccivio Tradate Oltrona di San Mamette Veniano

## Kanpo estekak

* Datuak: Q244042
* Multimedia: Appiano Gentile / Q244042
# Appignano

Appignano Italiako udalerri bat da. Maceratako probintzian kokatuta dago, Markak eskualdean. 4.048 biztanle ditu, 22,67 kilometro koadroko azaleran banatuta.

## Mugakideak

Appignanok honako udalerri hauekin egiten du muga:
Filottrano Macerata Montecassiano Treia Cingoli Montefano

## Kanpo estekak

* Datuak: Q80451
* Multimedia: Appignano / Q80451
# Appignano del Tronto

Appignano del Tronto Italiako udalerri bat da. Ascoli Picenoko probintzian kokatuta dago, Markak eskualdean. 1.660 biztanle ditu, 23,19 kilometro koadroko azaleran banatuta.

## Mugakideak

Appignano del Trontok honako udalerri hauekin egiten du muga:
Ascoli Piceno Castignano Castel di Lama Offida

## Kanpo estekak

* Datuak: Q56028
* Multimedia: Appignano del Tronto / Q56028
# Appenzeller

Appenzeller gazta mota da, Suitzako Appenzell eskualdean ekoizten dena. Behi esne gordinez egina da, trinkatua, ore gogorrekoa eta egosi gabea. Lehenbiziko aipamen idatzia 1282koa da.
1992tik Appenzeller Switzerland jatorri izendapen babestua da. Appenzell Ausserrhoden eta Appenzell Innerrhoden kantonamenduetan, eta Sankt Gallengo eta Turgoviako herri batzuetan baino ez da ekoizten.

## Erreferentziak

* ↑ Appenzeller: histoire. Appenzeller, web.archive.org (Noiz kontsultatua: 2023-8-7).
* ↑ Appenzeller® Surchoix. Appenzeller, web.archive.org (Noiz kontsultatua: 2023-8-7).

## Kanpo estekak

* (Ingelesez) Webgune ofiziala, appenzeller.ch
* Datuak: Q620951
* Multimedia: Appenzeller (cheese) / Q620951
# Appietto

Appietto, (korsikeraz: Appiettu) Korsikako hegoaldeko udalerria da, Hego Korsika departamentuan dagoena. 2013ko erroldaren arabera, 1.676 biztanle ditu.

## Erreferentziak

* ↑ (Frantsesez) «Populations légales 2013 | Insee» www.insee.fr (Noiz kontsultatua: 2016-12-27).

## Kanpo estekak

* Datuak: Q1087744
* Multimedia: Appietto / Q1087744
# Arazotza

Arazotza Zornotzako (Bizkaia) ipar-mendebaldean dagoen auzoa da. Zornotza erdialdetik 2 kilometrotara, Bizkargi mendiko bidean, Larratik joanda.

## Kanpo estekak

* Datuak: Q12253864
# Arayat mendia

Arayat mendia Filipinetako Luzon uhartean dagoen itzalitako sumendia da. 1.026 metro (3.366 oin) ditu. Historikoki bertan ez dira erupziorik izan. Sumendiaren azkeneko aktibitateak holozeno garaian eman ziren.
Nekazal ingurua da, 15 ° 12'N 120 ° 45'E., hegoaldea Arayat udalean, Pampanga, eta iparraldea, mendiaren gailurra barne, Magalangen, Pampangan ere bai. Parke nazionala da.

## Erreferentziak

* ↑ http://www.pinoymountaineer.com/2007/08/mt-arayat-1030_09.html
* ↑ http://www.volcano.si.edu/world/volcano.cfm?vnum=0703-084

## Kanpo estekak

* Datuak: Q626809
* Multimedia: Mount Arayat / Q626809
# Araza

Araza Arabako mendia da, 1139 metro ditu eta Gorbeiako mendilerroan kokatuta dagoena.

## Erreferentziak

* ↑ Gailurraren izena: Araza (Mendikat webgunean)
* ↑ Euskal Herriko Mendien Katalogoa 2007ko otsaila, 2009ko apirila, Euskal Mendizale Federazioa. Katalogo horretako toponimoek Euskaltzaindiaren Onomastika Batzordearen oniritzia dute. (EODA) Araza (Mendikat)

## Ikus, gainera

* Euskal Herriko mendiak
* Arabako mendien zerrenda

## Kanpo estekak

* luberri.net webgunean
* Datuak: Q56941989
# Arawa Kimura

Arawa Kimura (japonieraz: 木村 現, 1931ko uztailaren 8a - 2007ko otsailaren 21a) Japoniako futbolaria izan zen.

## Selekzio nazionala

Japoniako selekzioarekin :
| Urtea | Partida | Gol |
| 1954 | 2 | 0 |
| 1955 | 4 | 1 |
| Guztira | 6 | 1 |

## Kanpo loturak

* National Football Teams
* Japan National Football Team Database
* Datuak: Q746630
# Arawak

Arawak Hego Amerikako herri amerindiar batzuen izen generikoa da. Arawak herriak oso lurralde zabalean bizi ziren Floridako penintsularen hegoaldetik, Paraguaiko iparralderaino, Antilletan eta Karibe inguruan. Orinoko ibai bazterretik iritsi ziren, eta beste hainbat tribu eta herrirekin gudutan aritu ondoren, Antilletaraino ailegatu ziren. Arawak hizkuntza-familia Hego Ameriketako garrantzitsuena zen europarrak iritsi zirenean; 100 hizkuntza baino gehiago hartzen ditu. Gaur egun, oraindik hitz egiten dira batzuk Surinamen, Kolonbia eta Venezuelako kostaldean eta Amazonian eta Perun.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q117244
* Multimedia: Arawak / Q117244
# Araxes

    Artikulu hau Euskal Herriko ibaiari buruzkoa da; Kaukasoko ibaia gaitzat duena beste hau da: «Araxes (Kaukasia)»
Araxes —Errekaundi edo Azpirotz ere deitua— Euskal Herriko Kantauriko isurialdeko ibaia da, Nafarroa Garaiko Azpirotz herrian jaio eta Tolosan Oriara isurtzen dena. 24 kilometroko luzera du.

## Geografia

Elosta mendiaren hegoaldeko mazelan du iturburua, Azpirozko mendatetik hurbil. Azpirotz eta Lezaetatik ipar-mendebalderantz eginez, Errazkin, Betelu eta Arribe-Atallu zeharkatzen ditu. Gipuzkoan sarturik, Lizartza, Leaburuko Txarama auzo eta Tolosako Usabal eta Amarotz auzoetatik igaro ondoren, Oriara isurtzen da.
Araxes ibaiak, Gipuzkoako ibilbidean, malda handiko magalen artean haran bat eratu du. Bertan, orotariko zuhaitzak aurkitzen diren basoen artean, pagoak, arteak eta haritzak nabarmentzen dira. Bertako ekonomia, belaunaldiz belaunaldi, ibaian oinarritu da. Industriei indarra ematen zien eta Nafarroa Garaia eta Gipuzkoaren arteko komunikabidea zen. Industria-eremu horietako batzuk Leaburu-Txarama eta Tolosako udalerrietan ikusi daitezke (Araxes paper-industria Txaraman, Usabal industrialdea Tolosan).

## Fauna

Gipuzkoako zatia Natura 2000 sarearen barnean dago. Amuarrain arrunta, loina arrunta, mendi-barboa, Pirinioetako desmana, ur-ipurtatsa, martin arrantzalea eta ur-zozoa dira bertako espezierik aipagarrienak.

## Ikus, gainera

* Insalus

## Erreferentziak

* ↑ Euskal Herriko ibaien zerrenda. Euskaltzaindia (Noiz kontsultatua: 2012-05-01).
* 1 2 Río Araxes Enciclopedianavarra.com
* 1 2 ES2120012-ARAXES:Objetivos y Medidas Ingurumena.ejgv.euskadi.net

## Kanpo estekak

* Datuak: Q2859595
* Multimedia: Araxes River / Q2859595
# Araxá

Araxá Brasilgo udalerri bat da, Minas Gerais estatuan kokatua. 111.691 biztanle ditu 1.164,062 km²ko eremuan.

## Ikus, gainera

* Minas Gerais

## Kanpo estekak

* Datuak: Q586057
* Multimedia: Araxá / Q586057
# Arazas

Arazas ibaia (aragoieraz: río Arazas) Araren ibaiadarra da. Aragoiko Erdialdeko Pirinioetan, Monte Perdidoko mendizerran, sortua, Ordesa ibarra zeharkatzen du. Torla parean, Aran amaitzen da. Arro hidrologiko osoa Ordesa eta Perdidoko Parke Nazionalaren barnean du.

## Kanpo estekak

* Datuak: Q2859593
* Multimedia: Arazas River / Q2859593
# Arabiar alfonbra

Arabiar alfonbra (arabieraz: سجاد‎, Sijjad) Arabiar munduan fabrikazio-teknika tradizionalen bidez egindako ekialdeko alfonbra bat da.

## Historia

Arabiar alfonbra batzuk, K.a. VII. mendekoak, Ma'rib-en egindako indusketen ostean aurkitu ziren. "Rihal" al-Hirah-en, lakhmidarren antzinako hiriburuan, ehundutako alfonbra arabiar mota bat da. Egipto herrialde nagusitzat hartzen da mota honetako alfonbrak lantzeko.

## Materialak

Ardi artilea da alfonbra arabiar tradizionalak egiteko erabiltzen den material nagusia. Alfonbra hauek egiteko beste material batzuk ere erabiltzen dira, hala nola kotoia, gamelu ilea, ahuntz ilea eta lihoa. Zeta dekorazio elementu gisa erabili ohi da, normalean alfonbra horien erdian.

## Arabiar kulturan

Aladinoren alfonbra magikoa arabiar kulturan maiz aipatzen den alfonbra bat da.

## Erreferentziak

* ↑ Textiles en la Arabia pre-Islámica de Mahoma, Reza-ur-Rahim. en: Estudios Islámicos, v. 10 Nr. 1, p. 47-64
* ↑ Jawad Ali, Al-Mufassal Fi Tarikh al-Arab Qabl al-Islam, v. 9 cap. 50 (p.56 en la versión electrónica)

## Kanpo estekak

* Datuak: Q4783393